क्रमशः उत्पत्ति और विकास – गर्भ स्थित हिरण्य में सर्वप्रथम कर्णेन्द्रिय (कान) की उत्पत्ति होती है जो प्रथमतः उत्पन्न स्थूल पदार्थ तत्त्व के विषय ‘शब्द’ को पकड़ने और मस्तिष्क में कार्य हेतु पहुँचाने का कार्य करती है। चूँकि आकाश-तत्त्व की उत्पत्ति शब्द से ही होती है और इधर चेतना युक्त जीव रूप ‘अहम्’ भी शब्द ही होता है; पुनः ‘अहम्’ शब्द रूप जीव से उत्पन्न ‘एक तेज प्रवाह युक्त अक्षय-बिन्दु’ भी एक प्रकार का शब्द ही होता है जो तेज से युक्त होता है।